شەفەق نیوز/ قوباد تاڵەبانی جیگر سەرۆک وەزیران
هەرێم کوردستان، ئمڕوو جمعە، وت: حکومەت کوردستان بەرنامەیگ ئامادەکریاگ دیرێد ئەرا
ئاڵشتکردن کارەیل فرە لە فەرمانگەگان ئەرا سیستەم ئەلیکتڕۆنی، و دیاریکرد سیسەم
باج وەرگردن لە هەرێم بویە ئەلیکتڕۆنی.
تاڵەبانی لە وتاریگ لە بەشداربوینی لە هەفتەی دەرفەتەیل
کار جهانی لە سلێمانی ئمڕوو وت: گرنگە حکومەت وەگەرد سەردمەو بچوود، و ئاسانکاری ئەرا
کەرت تایبەت لە گشت چینەگان بکەێد.
جیگر سەرۆک حکومەت، رەخنەی کارکردن لە هەرێم
کرد و وت: دەسمیەتی ئەرا پێشکەشکردن ئاسانکاریەگان ئەرا جووراجور کەرتەگان نیەێد،
چوونکە لە بنەڕەتیەو ئەرا کەرت گشتی نووسیاگە.
وتیش؛ لەوەلا، وەگەرد گامەیل دامەزرانن حکومەت
ئەلیکتڕۆنی، مار ئەرا راسەوکردن بەشیگ لە یاساگان کەیمن، وەو شیوەگ خزمەت و هان
هاووڵاتیبەگان بیەێد ئەرا کارکردن لە کەرت تایبەت، و مافەیلیان جوور کەرت گشتی دابین
بکەێد.
